OpenLLM-France/wikimedia huggingface dataset:
# William Glackens

William James Glackens (Filadelfia, 1870eko martxoaren 13a – Westport, Connecticut, 1938ko maiatzaren 22a) estatubatuar margolari errealista izan zen. Margolaritza Ashcan Eskolaren sortzailea izan zen.
Bere jaioterriko Central High Schoolen graduatu ondoren, 1891n Filadelfiako Arte Ederren Akademian sartu zen.
Ilustratzaile lanetan aritu zen New York eta Filadelfiako egunkari eta aldizkarietan. 1895ean Europara bidaiatu zuen eta Herbehereetako maisu-maistrak eta inpresionistak eta inpresionisten ondokoak ikasi zituen. 1896an New Yorkera itzuli zen eta 1906an Diseinuko Akademia Nazionaleko kide bihurtu zen.
1908an "Zortziak" bezalako artista talde batekin elkartu zen. Elkarrekin erakutsi zituzten beren lanak, eta beren herrialdean lortu zuten errekonozimendua.
Glackens kolore ilunez margotzen hasi zen Parisko bizitzaren eta Lehen Mundu Gerraren aurreko New Yorkeko bizitza zirraragarriaren eszenak. "Zortziak" taldetik banandu ondoren, paisaiak, batez ere hondartzako eszenak, erretratuak eta izadi hilak margotzen hasi zen.

## Iruditegia

* William Glackens. East River Park (ca. 1902)
* Descending from the Bus (1910)
* Cape Cod Pier (1908)
* March Day Washington Park (1912)
* Parade, Washington Square (1912)
* Breezy Day Tugboats, New York Harbor (1910)
* Bathing at Bellport (1912)
* Italo-American Celebration, Washington Square (1912)
* Portsmouth Harbor, New Hampshire (1909)
* Bathers at Bellport (c. 1912)
* Nude with Apple (1910)
* At Mouquin's (1905)
* Young Woman in Green (ca. 1915)
* Cafe Lafayette (Kay Laurel) (1914)
* Soda Fountain (1935)

## Kanpo estekak

* Datuak: Q1339934
* Multimedia: William Glackens / Q1339934
# William Gibson

William Ford Gibson (Conway, Hego Carolina, AEB, 1948ko martxoaren 17a - ) estatubatuar-kanadiar idazlea da. Zientzia fikziozko generoko cyberpunkaren aita da. 1984an idatzi zuen "Neuromante" eleberriari esker mundu osoan ezagun egin zen. Liburu hori izan zen cyberpunk generoaren aitzindaria. Gibson izan zen sare informatikoen bidez sortutako espazio birtualari ziberespazio deitu zion lehenengoa. Johnn Mnemonic ipuin famatuaren egilea ere bada. Ipuin hau film bilakatu zuten 1995ean.

## Bizitza eta obra

Kanadan egin zituen ikasketak. Lehenengo kontakizunak, zientzia fikziozkoak, 1970eko hamarraldiaren amaieran argitaratu zituen, Omni aldizkarian, eta bere lehen liburua, Neuromante (1984), ziberpunk izeneko zientzia fikziozko generoaren aitzindaritzat hartua da. Kritikari askoren ustez 1980ko hamarraldiko zientzia fikziozko eleberririk onena da Neuromante. Egileak obra hartan erabilitako hizkerak ospe handia hartu zuen eta mundu guztira zabaldu zen; handik atera ziren, esaterako, ziberespazio eta errealitate birtual esapideak. Obra horretan, ziberpunk generoan ohi denez, gizabanakoaren eskubideak gizartearen gaineko kontrola beren esku duten korporazioek mehatxaturik dituen gizartea islatu zuen Gibsonek.
Ziberpunk generoaren barruan sailkatzen diren obren artean azpimarratzekoak dira, orobat, Kromoa erretzen (1986) ipuin bilduma, eta Zero kondea (1986), Mona Lisa azeleratua (1988) edo Argi birtuala (1993) eleberriak.
1990ean Diferentziaren makina idatzi zuen, Bruce Sterlingekin batera, eleberri poliziakoaren eta intriga historikoaren osagaiak bateraturik, eta 1998an Idoru argitaratu zuen.
Dena dela, zientzia fikzioaz gainera, beste molde literario batzuk ere landu ditu, ondorengo obra hauetan: Dream Jumbo (1989), saio artistiko bati egokituriko testua, eta Agripa, hilen liburu bat (1992), bere aitaren omenez euskarri informatikoan eginiko olerkia, irudiez eta testuez osatua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Ingelesez) William Gibsonen webgune ofiziala
* Datuak: Q188987
* Multimedia: William Gibson / Q188987
# William Gaddis

William Thomas Gaddis (New York, Ameriketako Estatu Batuak, 1922ko abenduaren 29a - East Hampton, New York estatua, Ameriketako Estatu Batuak, 1998ko abenduaren 16a) ingelesezko idazlea izan zen. Errealismo zikin deituriko literatura-joeraren aitzindaritzat jo izan dute kritikariek. Bigarren Mundu Gerraren ostean kazetari-lanetan jardun zuen, eta bidaia luzea egin zuen Europan zehar (Espainia, Frantzia), eta Robert Graves idazlearen adiskide egin zen. Ameriketara itzuli eta 1955ean argitaratu zuen lehen liburua, The Recognitions (Aitorpenak). Bi literatura-belaunaldiren arteko mugarria izan zen eleberri hori: 1930-1940ko hamarkadetako naturalismo eta intimismoaren eta 1960ko hamarkadako eleberriaren iraultzaren artekoa. Hogei urte geroago, 1975ean, argitaratu zuen bigarren eleberria, JR., eta 1985ean Carpenter´s Gothic (Arotz gotikoa), Ronald Reaganen politikaren kritika mingotsa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q456958
* Multimedia: William Gaddis / Q456958
# William Galeskoa

William Galeskoa edo William printzea, jaiotze izenez William Arthur Philip Louis Windsor (ingelesez Prince William, Prince of Wales, Paddington, Londres, 1982ko ekainaren 21a) Karlos III.a Erresuma Batukoa eta Diana Galeskoaren semerik zaharrena da, horretaz gain Elizabeth II.a Erresuma Batukoa eta Philip Edinburgokoaren biloba zaharrena ere bada. Harry Galeskoa bere anai gaztea da.
2011ko apirilaren 29an Londresko Westminster abadian Catherine Cambridgekoarekin ezkondu zen (jaiotze izenez Catherine "Kate" Elizabeth Middleton).
Cambridgeko dukea izateaz gain, Strathearn-eko kondea eta Carrickfergus-ko baroia ere bada.
2022ko irailean Galesko printze izendatu zuten, eta Cornwalleko duke, Rothsayko duke, Carrickeko konde eta Renfrewko baroi tituluak jaso zituen oinordetzan.

## Genealogia

Zuhaitz genealogikoa :
Philip Edinburgokoa
Charles III.a Erresuma Batukoa
Jurgi Galeskoa
Elizabeth II.a Erresuma Batukoa
William Galeskoa
Charlotte Galeskoa
John Spencer, 8th Earl Spencer
Diana Galeskoa
Prince Louis of Wales
Frances Shand Kydd :

## Kanpo estekak

* William Cambridgekoaren orrialdea Britainiar Monarkiaren webgunean (Ingelesez)
* William Cambridgekoaren orrialdea Galesko printzearen webgunean (Ingelesez)
* Datuak: Q36812
* Multimedia: William, Prince of Wales / Q36812
# William Garbutt

William Thomas Garbutt (Hazel Grove, 1883ko urtarrilaren 9a– Warwick, 1964ko otsailaren 24a) Ingalaterrako futbolari eta entrenatzailea zen.

## Ibilbidea
### Futbolaria

| Kluba | Herrialdea | Urtea |
| Reading FC | Erresuma Batua | 1903 – 1906 |
| Woolwich Arsenal | Erresuma Batua | 1906 – 1908 |
| Blackburn Rovers FC | Erresuma Batua | 1908 – 1911 |
| Woolwich Arsenal | Erresuma Batua | 1911 – 1912 |

### Entrenatzailea

| Kluba | Herrialdea | Urtea |
| Genoa CFC | Italia | 1912 – 1917 |
| AS Roma | Italia | 1927 – 1929 |
| AC Napoli | Italia | 1929 – 1935 |
| Athletic Club | Euskal Herria | 1935 – 1937 |
| AC Milan | Italia | 1937 |
| Genoa CFC | Italia | 1937 – 1940 |
| Genoa CFC | Italia | 1946 – 1948 |

## Palmaresa
### Futbolaria

| Titulua | Kluba | Herrialdea | Urtea |
| Lancashire Senior Cup | Blackburn Rovers FC | Erresuma Batua | 1908 – 1909 |
| Lancashire Senior Cup | Blackburn Rovers FC | Erresuma Batua | 1910 – 1911 |

### Entrenatzailea

| Txapelketa | Taldea | Herrialdea | Urtea |
| Lega | Genoa CFC | Italia | 1914 – 1915 |
| Lega | Genoa CFC | Italia | 1922 – 1923 |
| Lega | Genoa CFC | Italia | 1923 – 1924 |
| Coppa Coni | AS Roma | Italia | 1927 – 1928 |
| Liga | Athletic Club | EH | 1935 – 1936 |
* Datuak: Q1890969
* Multimedia: William Garbutt / Q1890969
# William Gemmell Cochran

William Gemmell Cochran (Rutherglen, Eskozia, 1909ko uztailaren 15a – Orleans (Massachusetts), 1980ko martxoaren 29a) eskoziar estatistikari nabarmena izan zen, bere bizitza profesional gehiena Estatu Batuetan eman zuena. Matematika ikasketak Erresuma batuan egin zituen. 1934-1939 urte bitartean, Rothamsted Experimental Station izeneko nekazaritza-laborategi ospetsuan lan egin zuen, esperimentuen diseinuak burutuz eta horien emaitzen aztertuz. 1939 urtean Estatu Batuetara joan zen lan egitera. 1957 urtean Harvard Unibertsitatean sartu eta bertan lan eginzuen 1976 urtean erretiratu zen arte. Berari zor zaizkio Cochranen Q froga, Cochranen C froga eta Cochranen teorema. Brontzezko Guy domina jaso zuen 1936 urtean.
# Walkabout (Red Hot Chili Peppers)

Walkabout (euskaraz Txangoa) Red Hot Chili Peppers estatubatuar funk musika taldearen abesti bat da. 1995an One Hot Minute diskoaren barnean kaleratu zuten.

## Kanpo estekak

* Walkabout abestiaren bideoklipa ikusgai eta entzungai (Ingelesez)
* Datuak: Q3565389
# Walker (Louisiana)

Walker Louisianaeko herri bat da. Livingston parrokian kokatua dago. 2010ean 6.138 biztanle zituen, 16,14 kilometro koadrotan banatuta.

## Ikus, gainera

* Livingston parrokia

## Kanpo estekak

* Datuak: Q948910
* Multimedia: Walker, Louisiana / Q948910
# Walker (Michigan)

Walker Michigango hiri bat da. Kent konderrian kokatua dago. 2010ean 23.537 biztanle zituen, 64,60 kilometro koadrotan banatuta.

## Ikus, gainera

* Kent konderria

## Kanpo estekak

* Datuak: Q537120
# Walkendorf

Walkendorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 918 biztanle zituen, 27,71 kilometro koadroko azaleran..

## Kanpo estekak

* Datuak: Q690101
* Multimedia: Walkendorf / Q690101
# Walker (Iowa)

Walker Iowako hiri bat da. Linn konderrian kokatua dago. 2010ean 791 biztanle zituen, 1,96 kilometro koadrotan banatuta.

## Ikus, gainera

* Linn konderria

## Kanpo estekak

* Datuak: Q2247785
* Multimedia: Walker, Iowa / Q2247785
# Walker (Minnesota)

Walker Minnesotako hiri bat da. Cass konderrian kokatua dago. 2010ean 941 biztanle zituen, 6,41 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q1911158
* Multimedia: Walker, Minnesota / Q1911158
# Walkden

Walkden, Ingalaterrako iparraldean dagoen udalerri bat da, Manchester Handian.
2016an 35.616 biztanle zituen.
* Datuak: Q4017800
* Multimedia: Walkden / Q4017800
# Walker (Kalifornia)

Walker Ameriketako Estatu Batuetako erroldak esleitutako leku bat da. Mono konderrian kokatuta dago, Kalifornia estatuan. 704 biztanle ditu, 47,75698 kilometro koadroko azaleran banatuta.

## Ikus, gainera

* Mono konderria

## Kanpo estekak

* Datuak: Q4017799
* Multimedia: Walker, California / Q4017799
# Walkenried

Walkenried Alemaniako udalerria da. Saxonia Beherea estatuan kokatuta dago, [] barrutian. 2014an biztanle zituen kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656314
* Multimedia: Walkenried / Q656314
# Vera Cruz (Bahia)

    Artikulu hau Brasilgo udalerriari buruzkoa da; beste esanahietarako, ikus «Vera Cruz».
Vera Cruz Brasilgo udalerri bat da, Bahiako estatuan kokatua. 42.577 biztanle ditu 299,734 km²ko eremuan.

## Ikus, gainera

* Bahiako estatua

## Kanpo estekak

* Datuak: Q22062840
* Multimedia: Vera Cruz (Bahia) / Q22062840
# Vera Cruz (Rio Grande do Norte)

    Artikulu hau Brasilgo udalerriari buruzkoa da; beste esanahietarako, ikus «Vera Cruz».
Vera Cruz Brasilgo udalerri bat da, Rio Grande do Norte estatuan kokatua. 10.676 biztanle ditu 83,89 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q586682
* Multimedia: Vera Cruz (Rio Grande do Norte) / Q586682
# Vera Cruz (São Paulo)

    Artikulu hau Brasilgo udalerriari buruzkoa da; beste esanahietarako, ikus «Vera Cruz».
Vera Cruz Brasilgo udalerri bat da, São Pauloko estatuan kokatua. 10.176 biztanle ditu 247,716 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q22066862
* Multimedia: Vera Cruz (São Paulo) / Q22066862
# Vera Alonso

Vera Alonso Fernández (Bilbo, 2001eko abuztuaren 9a) bizkaitar emakumezko aktorea eta modeloa da.

## Bizitza

Vera emakume transgeneroa da. 2001eko abuztuaren 9an jaio zen Bilbon eta Ibai izeneko mutikotzat hazi zuten.
2018an gizonezko aktore onenaren saria irabazi zuen Marbellako Zinemaldiaren II. edizioan La 3ª ley de Newton filman egindako antzezpenagatik.
Urte berean ere, emakumerako trantsizioa egiteari ekin eta bere buruari Vera izena jarri zion. Trantsizioa egiten ari zenean, edertasun-lehiaketako modelo izan nahi zuela adierazi zuen Ángela Ponce espainiar emakumezko modelo transgeneroa bezala.
2019an Miss Grand Euskadi edertasun-lehiaketan parte hartu zuen.

## Filmografia
### Filmak

| Urtea | Izenburua | Rola | Oharrak |
| 2022 | Ni horrelakoa naiz | Aroa | Film laburra |
| 2017 | La tercera ley de Newton | Mikel | |

## Erreferentziak

* ↑ Euskadi Irratia. (2019ko otsailak 27). Vera Alonso: 'Transexualitatea ez da ideia kontua'. (Noiz kontsultatua: 2019ko maiatzaren 28an).
* ↑ (Gaztelaniaz) Festival de Cine de Marbella. (2018ko maiatzak 28). Palmarés II Festival Cine Marbella.. (Noiz kontsultatua: 2019ko maiatzaren 28an).
* ↑ (Gaztelaniaz) «Vera Alonso, la primera Miss transexual de Euskadi» Revista Blue 2019ko otsailak 13 (Noiz kontsultatua: 2019ko maiatzaren 28an).
* ↑ «Ni horrelakoa naiz» Kulturklik (Noiz kontsultatua: 2024-05-27).

## Kanpo estekak

* Datuak: Q64101988
# Vera Cruz

Vera Cruz (euskaraz: «Benetako Gurutzea» izan daiteke:

## Geografia

* Vera Cruz, Brasilgo udalerria
* Vera Cruz, Brasilgo udalerria
* Vera Cruz, Brasilgo udalerria
* Vera Cruz, Brasilgo udalerria
* Vera Cruz, AEBtako udalerria

## Zinema

* Vera Cruz, Robert Aldrichen filma.
* Vera Cruz, João Batista de Andrade eta Jean-Claude Bernardeten filma
# Vera Cruz (Rio Grande do Sul)

    Artikulu hau Brasilgo udalerriari buruzkoa da; beste esanahietarako, ikus «Vera Cruz».
Vera Cruz Brasilgo udalerri bat da, Rio Grande do Sul estatuan kokatua. 26.710 biztanle ditu 309,621 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1802230
* Multimedia: Vera Cruz (Rio Grande do Sul) / Q1802230
# Vera Cruz (Indiana)

    Artikulu hau AEBtako herriari buruzkoa da; beste esanahietarako, ikus «Vera Cruz».
Vera Cruz Indianako herri bat da. Wells konderrian kokatua dago. 2010ean 80 biztanle zituen, 0,26 kilometro koadrotan banatuta.

## Ikus, gainera

* Wells konderria

## Kanpo estekak

* Datuak: Q2450034
* Multimedia: Vera Cruz, Indiana / Q2450034
# Vera Cruz (filma)

    Artikulu hau 1954ko filmari buruzkoa da; beste esanahietarako, ikus «Vera Cruz».
Vera Cruz western filma da, Robert Aldrich estatubatuar zinemagileak 1954an zuzendu zuena. Gary Cooper, Burt Lancaster, Ernest Borgnine, Denise Darcel, Cesar Romero, Charles Bronson, Jack Elam eta Sara Montiel izan ziren aktore nagusiak.
Western generoa gainbeheran zegoen garaian filmatu zen, eta moralik gabeko pertsonaia zinikoak agertzen dira, urrezko garaiko western filmetako usadiozko pertsonaietatik urrun. Eragin handia izan zuen The Magnificent Seven, Sam Peckinpahen The Wild Bunch edota Sergio Leonek zuzendutako western filmetan.

## Argumentua

Oharra: Atal honek istorio osoa edo amaiera argitzen du.
1864, mexikar kontserbadoreen laguntzaz Napoleon III.a Frantziakoak (1852-1871) Maximiliano I.a Austriakoa (George Macready) enperadore gisa ezarri du, honek juaristen matxinada piztu duelarik. Mexikoko Gerra Zibila puri-purian dagoela, bi estatubatuar mertzenariok (Gary Cooper eta Burt Lancaster) egoera honi ahalik eta etekin gehien atera asmoz diru gehien ordaintzean dienarentzat euren zerbitzuak eskaintzen dituzte. Abentura honetan juarista neska gazte bat (Sara Montiel) eta frantziar kondesa bat (Denise Darcel) ere ezagutuko dituztelarik.

## Aktoreak

* Gary Cooper: Ben Trane
* Burt Lancaster: Joe Erin
* Denise Darcel: Marie Duvarre kondesa
* Cesar Romero: Henri de Labordere markesa
* Sara Montiel: Nina (Sarita Montiel)
* George Macready: Maximiliano I.a Mexikokoa enperadorea
* Ernest Borgnine: Donnegan
* Morris Ankrum: Ramírez jenerala
* Henry Brandon: Danette kapitaina
* Charles Bronson: Pittsburgh (Charles Buchinsky)
* Jack Lambert: Charlie
* Jack Elam: Tex
* James McCallion: Little-Bit
* James Seay: Abilene
* Archie Savage: Ballard
* Charles Horvath: Reno
* Juan García: Pedro

## Kanpo estekak

* Vera Cruz filmaren IMDBko fitxa irakurgai (Ingelesez)
* Vera Cruz filmaren trailer edo iragarkia ikusgai (Ingelesez)
* Datuak: Q584190
* Multimedia: Vera Cruz (film) / Q584190
# Vélez de la Gomera haitza

Vélez de la Gomera haitza (gaztelaniaz: Peñón de Vélez de la Gomera) Marokoko kostaldean dagoen Afrika iparraldeko espainiar subiranotasuneko lurretako bat da.

## Geografia

Vélez de la Gomera haitza Ceutatik 119 km hego-ekialdera dago. 1934 arte uhartea zen, baina orduz geroztik penintsula da. Izan ere, urte hartan ekaitz batek hareaz bete zuen haitzaren eta kontinentearen arteko ubidea. Ipar-mendebaldetik hego-ekialderantz 400 metro luze da, eta 100 metro zabal. Azalerari dagokionez, 19.000 metro koadro, 1,9 hektarea edo 0,019 kilometro koadro ditu.

## Historia

1508 Pedro Nafarrak zuzendutako espedizio batek Espainiako erregearentzat okupatu zuen, haitz horretan baitzuten egoitza Iberiar penintsularen hegoaldea maiz erasotzen zuten pirata batzuek. 1522an, bertoko berbereek haitza berreskuratu zuten, eta 1564an berriro galdu zuten, Espainiak konkistatuta. Geroztik, berbereak hainbat saiakera egin zuten haitza berreskuratzeko: 1680an, 1701ean, 1755ean, 1781ean eta 1790ean.
1871an Espainiako Diputatuen Kongresuak haitza uztea eztabaidatu zuen, baina proposamena ez zen aurrera atera.

## Erreferentziak

* ↑ Espainiako armadaren webgunea

## Ikus, gainera

* Afrika iparraldeko espainiar subiranotasuneko lurrak

## Kanpo estekak

* Datuak: Q191146
* Multimedia: Peñón de Vélez de la Gomera / Q191146
# Vélibleu

Vélibleu Euskal Herriko Lapurdiko kostan dagoen bizikleten alokairu sarea da. Sarea 43 geltokiak osatzen dute, Baionaldea eta Lapurdi Itsasegia eskualdetan eta Gipuzkoako Irun eta Okzitaniako Tarnose udalerrian.
Bizikleten alokairu zerbitzuak 2019ko irailaren 2an inauguratu ziren.
Txik Txak marka komertzialaren pean jarduten du, Ipar Euskal Herriko garraiobide guztiak biltzen dituen Euskal Hirigune Elkargoaren barruan.

## Geltokiak
### Tarnose

* Tarnoseko herriko etxea

### Bokale

* Bokaleko geltokia
* Bokaleko ontziralekua

### Baiona

* Gaskoien plaza
* Baionako geltokia
* Baionako herriko etxea
* Balishon
* Paul Bert plaza
* Lauga
* Florida
* ASBko estadioa

### Angelu

* Barrako hondartza
* Briselames
* Urrezko hondartza
* Angeluko herriko etxea
* Bernain–Montòri
* Bost Kantoiak
* Lamota plaza
* Becasseko plaza

### Biarritz

* Biarritzeko itsasargia
* Birjinaren haitza
* Hondartza handia
* Biarritzeko herriko etxea
* Biarritz–Hiria geltokia
* Biarritzeko geltokia
* Santa Eugenia
* Mediateka
* Floquet
* Petrikota

### Bidarte

* Turismo bulegoa
* Uhabia

### Donibane Lohizune

* Erromardia hondartza
* Donibane Lohizuneko geltokia
* Xantako
* Antena
* Espainiako plaza
* Luis XIV plaza
* Alfred Pose pasealekua

### Hendaia

* Hondarraitz
* Hiri Barnea

### Irun

* Irungo geltokia
* San Juan plaza
* Palmera-Montero

## Erreferentziak

* ↑ «Vélibleu, eskaera bidezko bizikleta elektrikoa» www.communaute-paysbasque.fr (Noiz kontsultatua: 2021-05-12).
* ↑ «Bizikleta zerbitzuak» www.communaute-paysbasque.fr (Noiz kontsultatua: 2021-05-12).

## Ikus, gainera

* Txik Txak
* Euskal Hirigune Elkargoa

## Kanpo estekak

* Txik Txak sareko webgune ofiziala
* Datuak: Q106810683
# Vélu

Vélu Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 128 biztanle zituen.

## Demografia
### Biztanleria

2007an Vélu udalerrian erroldatutako biztanleak 128 ziren. Familiak 52 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 66 etxebizitza zeuden, 53 familiaren etxebizitza nagusia ziren, 3 bigarren erresidentzia ziren eta 10 hutsik zeuden. Etxebizitza guzti hauek 66etxeak ziren. 53 etxebizitza nagusietatik 43 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek bi gela zituen, 11 etxek hiru zituzten, 15 etxek lau zituzten eta 26 etxek bost zituzten. 37 etxek euren parking plaza propioa zuten azpian. 18 etxetan ibilgailu bat zegoen eta 28 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vélu udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 4 |
| 0 | 75-79 | 0 |
| 4 | 70-74 | 4 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 4 | 50-54 | 4 |
| 0 | 45-49 | 8 |
| 8 | 40-44 | 12 |
| 0 | 35-39 | 4 |
| 0 | 30-34 | 0 |
| 0 | 25-29 | 4 |
| 4 | 20-24 | 4 |
| 0 | 15-19 | 8 |
| 16 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 92 ziren, horien artean 66 aktiboak ziren eta 26 inaktiboak ziren. 66 pertsona aktiboetatik 63 lanean zeuden (33 gizon eta 30 emakume) eta 3 langabezian zeuden (1 gizon eta 2 emakume). 26 pertsona inaktiboetatik 12 erretiraturik zeuden, 4 ikasten zeuden eta 10 "bestelako inaktibo" gisa sailkaturik zeuden.

### Diru sarrerak

2009an Vélu udalerrian 55 unitate fiskal zeuden, 130 pertsonek osaturik. Pertsona bakoitzeko diru-sarrera fiskalaren mediana urteko 16.659 euro zen.

### Ekonomia jarduerak

2000. urtean Vélu udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1023421
* Multimedia: Vélu / Q1023421